**40/2017.(III.2.) Kgy. sz. határozat**

Szombathely Megyei Jogú Város Közgyűlése a „Javaslat Szombathely Megyei Jogú Város Integrált Településfejlesztési Stratégiája módosítására” című előterjesztést megtárgyalta, és a következő döntéseket hozta:

1. Az *épített környezet alakításáról és védelméről szóló 1997. évi LXXVIII. törvény, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet és Szombathely Megyei Jogú Város Partnerségi Egyeztetési Szabályzata* által meghatározott véleményezési eljárás során megfogalmazott észrevételeket és az azokra adott tervezői válaszokat a Közgyűlés elfogadja.
2. Szombathely Megyei Jogú Város Közgyűlése felkéri a polgármestert, hogy Szombathely Megyei Jogú Város Integrált Településfejlesztési Stratégiája módosításának dokumentumát a társadalmi vita során beérkezett véleményekkel kiegészített, egybeszerkesztett tartalommal készítse el.
3. A Közgyűlés felhatalmazza a Gazdasági és Városstratégiai Bizottságot, hogy a 2. határozati pontban foglaltak szerinti Szombathely Megyei Jogú Város Integrált Településfejlesztési Stratégiája módosított anyagát jóváhagyja.
4. A Közgyűlés felkéri a polgármestert, hogy a beérkezett vélemények közül Boda Judit és Boda Tamás javaslatát vizsgálja meg és ennek eredményét terjessze a Gazdasági és Városstratégiai Bizottság soron következő rendes ülése elé.

**Felelős:**  Dr. Puskás Tivadar polgármester

Illés Károly alpolgármester

Dr. Károlyi Ákos jegyző

(A végrehajtásért felelős:

Szakály Szabolcs, Városfejlesztési Kabinet vezetője)

**Határidő:** 1. pont: azonnal

2. pont: azonnal

3-4. pont: a soron következő Gazdasági és Városstratégiai Bizottsági ülés